
Durante un reunion publico den Parlamento 


GOBIERNO DI ARUBA A DUNA PARLAMENTO 
MAS INFORMACION DI E ACUERDO CU HULANDA 


Diabierna ultimo den e reunion publico na Parlamento 
di Aruba, Gobierno di Aruba a duna mas informacion 
riba e acuerdo cu nan a yega cu Gobierno di Hulanda 
riba e tema di financiamento di debe. Durante e 
reunion, Prome Minister Evelyn Wever-Croes a splica 
e acuerdo aki detayadamente, y a presenta tur e 
corespondencianan cu tabata tin pa cu e negociacion 
riba e acuerdo aki. 


Prome Minister a indica cu e reunion a bay bon, y 
cu tabata tin hopi pregunta relaciona cu e acuerdo, 
cu a wordo contesta, pa asina aclarea cualkier duda 
cu por tabata tin. Parlamento tabata hopi interesa pa 


scucha kico lo ta e siguiente pasonan, mirando cu ta 
aki ta unda nan lo wordo envolvi. Pa cu esaki, Prome 
Minister a reitera y confirma na nan cu Gobierno lo 
cana e caminda cu Parlamento a indica durante di un 
IPKO na Sint Maarten. 


E acuerdo entre Gobierno di Aruba y Gobierno di 
Hulanda lo wordo firma pronto, pa asina e interes riba 
e debe di Covid-19, por baha di 6.9% pa 5.1%. Prome 
Minister a splica cu Parlamento a hunga un papel 
hopi importante pa cu e acuerdo aki, mirando cu nan 
tabata tin un posicion hopi firme pa no entrega, pa 
loke nan ta kere ta e autonomia di pais Aruba, sin 
haya nada a cambio. Pa cu esaki ta importante pa 
splica cu Parlamento lo mantene su autonomia bou di e LAft, 
pasobra e autonomia financiero a wordo entrega caba na 2015 
door di AVP, dunando Hulanda un poder grandi pa tin e ultimo 
palabra den cambionan. 


"Manera mi a menciona, mi lo a prefera di no mester a yega 
na un Rijkswet, pero mi ta hopi satisfecho cu e acuerdo aki, 
mirando cu e ta trece claridad, trankilidad y e ta baha e interes, 
cu ta duna Aruba e aña aki 16 miyon florin cu por wordo inverti 
den proyectonan. 

Pa loke ta oposicion, mi a keda desapunta ya cu no tabata tin 
niun interes di nan banda. Por a nota si cu nan tabata hopi 
rabia y disgusta, y a expresa di no por a kere cu un dia nos lo 
yega na e acuerdo aki, mustrando cu nan nunca tabata tin e 
intencionnan corecto pa cu e pueblo di Aruba. 


E trayecto di e Rijkswet lo cuminsa pronto, manteniendo e 
autonomia di Parlamento y pais Aruba. E logro di e acuerdo 
aki ta un "game changer" pa Aruba, mirando cu e interes di 
e debe lo baha den beneficio di nos futuro generacionnan" 
Prome Minister a expresa. MN 

Prome Minister Evelyn Wever-Croes: 
Aruba ta haciendo un bon papel 


PROME MINISTER TA RESUMI E PROME DIA DIE 
CONFERENCIA DI SIDS NA ANTIGUA AND BARBUDA 


Ta hunto cu paisnan similar nos lo por enfrenta retonan cu ta spera nos y na 
caminda tambe nos por yega na miho palabracionnan cu Hulanda 


Desde Dialuna 27 di mei a cuminsa e 4th International 
Conference on Small Island Developing States SIDS. E 
conferencia aki ta wordo organisa pa Nacionnan Uni y ta tuma 
luga un biaha cada 10 aña. Prome Minister Evelyn Wever- 
Croes ta na Antigua 8 Barbuda pa atende e conferencia aki cu 
ta hopi importante pa paisnan chikito manera Aruba. 

Ayera a tuma luga e apertura di e conferencia y esaki tawata 
uno impresionante unda por wak e compromiso di Nacionnan 
Uni pa cu e islanan. Durante e dianan venidero ta bay tin 
diferente reunion, encuentro y conferencianan y asina durante 
esakinan concretisa e ayudo pa e paisnan chikito. 


ENFOKE DI E CONFERENCIA 

E conferencia ta enfoca riba e vulnerabilidadnan y e retonan 
cu paisnan chikito ta enfrenta den e mundo global. E paisnan 
aki ta enfrenta e mesun retonan manera e guera na Ukraine, e 
conflicto entre Israel y Palestina, e efectonan di e pandemia di 
covid y e cambio climatico. E efectonan riba un pais chikito ta 
hopi mas grandi cu riba paisnan grandi y p'esey ta importante 
den cuadro di Nacionnan Uni, no solamente pa reuni cu tur 
pais, pero tambe ta importante pa intercambia cu otro paisnan 
similar na Aruba con pa atende cu e retonan y presenta 


solucionnan. 


REUNION PLENARIA 

Durante e reunion plenaria ayera Aruba a presenta e Statement 
di Reino cu ta algo hopi grandi ya cu den esey ta wordo fiha e 
vision di Aruba y ta mustra kico tur ta haciendo. Prome Minister 
a papia akinan den nomber di Aruba, pero tambe den nomber 
di Corsou y Sint Maarten. 


REUNION CU SECRETARIO GENERAL DI UN 

Riba e dia di ayera tambe Prome Minister a reuni cu Secretario 
General di Nacionnan Uni, señor Antonio Guterrez, unda el a 
trece su puntonan dilanti y a pidi señor Guterrez pa e sigui haci 
su esfuersonan pa convence paisnan grandi, pa por ehempel 
e debe grandi di covid cu Aruba tin cu Hulanda, no keda asina. 
Paisnan chikito manera Aruba mester por haya dispensacion 
di debe pa por sobrevivi y inverti entre otro den e cambio 
climatico cu ta un echo importante cu tin pa atende cu ne. E 
tema aki di dispensacion di debe ta uno cu e mandatario di 
Aruba a bin ta trece dilanti desde aña 2020 di e pandemia y 
sinembargo Hulanda ta rechasa esaki categoricamente, y pa 
e motibo aki ta bolbe trece e tema dilanti na Nacionnan Uni. 

OCEAN LITERACY IN 
Reve CARIBBEAN SMALL ISLAND 
oy DEVELOPING STATES - SIDS 


Prom 
(United Nations Educational, Scientific and Cultural 
Organization) riba e tema di Ciencia di Oceano unda a pone 
enfasis riba e importancia di tin e conocimento y data di esaki 
y asina por adresa e retonan na e miho manera posibel. 
Dinner Prome Minister Antigua & Barbuda 

Durante anochi di e prome dia di conferencia, Prome Minister 
di Antigua & Barbuda, señor Gaston Browne, a ricibi Prome 
Minister na un dinner oficial unda durante momentonan 
masha ameno, por a intercambia di opinion riba varios tema 
importante. 


Durante e dialuna aki tawatin varios otro encuentro unda Prome 
Minister a hiba palabra y semper a sigui pone enfasis riba e 
importancia pa un pais chikito haya compromiso di paisnan 
grandi pasobra e polucion cu tin na mundo tanto den sushedad 
como e emision di carbono di uzo di Fuel Oil, apesar cu Aruba 
ta un pais chikito riba mapa, e efecto riba e isla ta grandi. 

E conferencia ta continua Diamars, unda lo sigui reuni riba 
e aspectonan financiero y posibilidadnan pa Aruba. Prome 
Minister ta remarca cu Hulanda ta dispuesto pa pone hopi 
placa disponibel pa yuda henter mundo y awor cu Aruba tin un 


yega na e fondonan ey cu si ta disponibel pa otronan. Esey ta 
un di e metanan principal di tur e esfuersonan cu e mandatario, 
den nomber di Aruba, ta haciendo na e conferencia aki. 


“Aruba ta haciendo un bon papel, tin hopi respet pa 
e forma cu nos a atende cu e pandemia y con nos ta 
atende cu crisisnan, pero principalmente tin aprecio pa 
e forma constructivo cu nos ta comparti nos exitonan aki 
cu otronan, y esey ta yuda nos cera mas amistad cu otro 


paisnan. Ta hunto cu paisnan similar nos lo por enfrenta 
retonan cu ta spera nos, y na caminda tambe nos por 
yega na miho palabracionnan cu Hulanda awor cu nos 
a yega na un acuerdo caba cu nan”, Prome Minister a 
menciona. 

En conexion cu Dutch Caribbean Agriculture Livestock and Fisheries 
Alliance Conference 2024: 

Diadomingo ultimo Minister di Naturalesa, Sr. Ursell Arends 
encarga cu sector primario a wordo ricibi cu un caluroso 
bon bini na Sint Eustatius y Saba. E delegacion di Aruba ta 
consisti di Minister Arends, Directora di Santa Rosa Aruba, 
Sra. Nathalie Maduro y Chef Afdeling Visserij na Santa Rosa, 
Sr. Byron Boekhoudt. 


E conferencia Dutch Caribbean Agriculture Livestock and 
Fisheries Alliance (DCALFA) a tuma luga pa prome biaha na 
october 2022 na Corsou, despues na mei 2023 Aruba tabata 
e host, y e aña aki e la wordo organisa door di Gobierno di Sint 
Eustatius. Un conferencia cu ta brinda oportunidad valioso pa 
experiencia personalmente e iniciativanan cu ta tumando luga 
den sector primario na islanan den Reino Hulandes. E biaha 
aki a experiencia ambos Sint Eustatius y Saba. 


Diadomingo marduga delegacion di Aruba y participantenan di 
e conferencia a reuni pa hunto bishita Saba. A ricibi recorido 
na varios sitio di agricola, entre nan criadonan local di galiña 


y cabrito, un instancia di hydroponics, Fundacion Saba Reach 
y e edificio cu ta facilita e piscadonan di Saba pa warda nan 
materialnan. 


Dialuna Minister Arends y Directora di Santa Rosa a 
bishita e Departamento di Agricultura, Cria y Pesca di Sint 
Eustatius(Statia), acompaña pa Sra. Sharon Veira, kende ta 
encarga cu e parti di Agricultura y Servicio Veterinario. Durante 
e bishita por a observa e diferente actividadnan agricola, conoce 
cunukeronan local y explora proyectonan di reforestacion na e 
isla, inlcuyendo e costa di Zeelandia. 


E experiencianan aki a marca un tremendo comienso pa e 
conferencia DCALFA 2024, demostrando e dedicacion di 
esnan cu ta encarga cu sector primario di e islanan den Reino 
Hulandes. Asina tambe subrayando e importancia di un red 
cooperativo y solido entre e islanan pa asegura un futuro 
robusto di e sector. 

ORANGE ECONOMY: DI VIS 


E industria creativo tambe conoce diferente reto ora ta papia di 
eherce actividad creativo comercialmente. Tambe ta reconoce 
cu tin oportunidadnan existente naAruba. Esakitabata puntonan 
cardinal cual a dialoga riba dje durante e 'Orange Economy 
Symposium’. Minister Geoffrey Wever conhuntamente cu un 
panel diversifica di stakeholders y artistanan local a discuti riba 
e tema di e potencial y necesidadnan di e industria creativo. 


Economia Orafio ta encera cu e industria creativo ta ser 
considera como un pilar economico. Pa logra esaki mester 
empodera empresarionan pa eherce nan creatividad como 
actividad comercial. Diferente stakeholders a comparti nan 
experiencia y duna feedback di e retonan personal como 
personanan activo den e industria creativo, sea den arte, 
musica, baile, disefio, of mas. For di e feedback aki minister 
Wever a menciona cu e Ministerio di Asuntonan Economico 
lo crea un Plan di Accion pa Industria Creativo pa por ser 
implementa. 


Un punto cu a capta atencion ta e Financiamento pa 
entrepreneurs creativo. Esaki Minister Geoffrey Wever a splica 
con similarmente a implementa e Agri Fund pa financiamento 


A LL 


E 


tan 
—= 
sac 


di proyectonan agricola, cual anteriormente tambe tabata 
imposibel - cu esaki por ta un modelo cu lo por ser replica pa 
e industria creativo. 

Minister Wever a indica di tin intencion pa logra clasifica San 
Nicolas como un UNESCO Creative City - caminda ta pone 
industria creativo na e centro di su plan di desaroyo. Esey ta 
bai tuma esfuerso conhunto, pa cual e Symposium tabata un 


paso chikito pero importante. 


Minister Geoffrey Wever ta contento pa e oportunidad pa por 
a presenta su vision pa yuda boost San Nicolas su desaroyo 
creativo. A enfatisa cu lo tuma e feedback ricibi y lo enfoca 
riba metodonan pa stimula y empodera nos artistanan local, 
pa nan por eherce nan creatividad comercialmente y desaroya 
e industria mas aun. 


Minister Geoffrey Wever ta gradici tur esnan presente, tur e 
panelistanan y moderador pa nan participacion y contribucion 
valioso. Un gradicimento tambe ta bai pa Departamento di 
Asuntonan Economico pa a organisa e evento aki. 

| 


CREATIVE SUSTAINABILITY IN ARUBA: 
Greate a New Creative 106518 07 Puy Towards our Strengir? 

Minister Geoffrey Wever 


"OPEN CALL’ NA ARTISTANAN LOCAL: 
OPORTUNIDAD PA DISENA INSTALACION 
ARTISTICO PA PLAZA COMERCIO 


OPENS 

Durante e Orange Economy Symposium, Minister Geoffrey 
Wever a anuncia un 'Open Call' pa un instalacion artistico 
na Plaza Comercio situa na crusada di Wilhelminastraat y 
Columbusstraat na Oranjestad. Artistanan local ta encurasha 
pa manda nan “proposal” pa un concepto creativo pa un 
instalacion artistico. 


E meta ta pa crea un intalacion artistico (landmark) pa atrae 
turista y local pa centro di Oranjestad, pa por ehempel saca 
potret y asina crea fluho di hende cu por bira clientela di e 
restaurantnan den e area di Wilhelminastraat y Columusstraat. 


Plaza Comercio mester bira un centro gastronoomico, p'esey 
mester considera cu e obra di arte aki mester por sirbi como un 
luga pa saca potret, celebrando e spirito di iniciativa, resiliencia, 
innovacion, y creatividad cu ta defini e ciudad. 


E instalacion artistico su dimensionnan WxL ta 2.1 x 2.1 meter. 
Pa detayes exacto, mas informacion y tambe por entrega un 


proposicion, acudi na e website: 


https://experienceoranjestad.com/artist_submission/ 


Minister Wever a indica di ta contento di mira e resultadonan 
inicial di revitalisacion den e areadi Wilhelminastraat. "Cu e 
instalacion artisitico nos kier atrae mas hende pa e centro di 
Oranjestad. Nos ta spera di por ricibi propuestanan inspirante 
cu por enrikece e panorama di e area”, minister Wever a 
termina. MN 

Minister Geoffrey Wever: 

Veneranda den Wilhelminastraat. Por a tuma nota cu e 
trabounan ta andando segun plan. Hunto pa duna e recorido 
tabata Sra. Daphne Every y Sra. Anne Witsenburg di Stichting 
Monumentenfonds, kende ta esnan cu ta maneha e proyecto 
di restauracion. 


Actualmente e proyecto ta den e fase di demolicion y 
preparacion pa bai un destaho publico, pa e restauracion di 
e edificio en cuestion. Durante e recorido por a presencia e 
mahestad di e edificio clasico y e proceso cu lo termina den un 
hoya edificio y un otro herencia cultural den Oranjestad. 


Banda di restauracion di e edificio y conserva e aspectonan 
original di e edificio, lo combina adaptacionnan “arquitectonico” 
moderno y asina crea un edificio cu caracter multifuncional. 
E espacio lo acapara diferente actividad economico. 
Departamento di Asuntonan Economico miho conoci como 
DEZHI lo establece su mes den e edificio aki tambe ta inclui 
un espacio pa reunionnan priva na disponibilidad di publico, 
como tambe un restaurant. 


Cu e diferente actividadnan aki ta segura cu mas hende tambe 
por haci uzo di e edificio, y goza di un di edificionan mas 
iconico den nos centro di ciudad. E restauracion aki ta parti di 
un strategia holistico di Minister Geoffrey Wever. Restaurando 
edificionan di balor monumental, trece departamentonan 
gubernamental den caya, hisa e calidad di e infrastructura 
rond di Oranjestad hunto cu esfuersonan pa mas accesibilidad 
y seguridad ta accionan cu hunto mester hiba nos bek na un 
centro di ciudad revitalisa. “Un ciudad mas prospero. Un cuidad 
cu ta cumpli cu tur e rekisitonan pa ta un ciudad comercial 
viabel” segun minister Geoffrey Wever. 


Minister Geoffrey Wever ta agradici Monumentenfonds pa a 
haci un “site visit” y asina presencia e trabounan andando, y 
tambe e compania General Property Services pa nan trabou $ Hai Pr N 
y conocemento desplega. Den 2025, ta spera di por pone e de E nl SS a 
memoria di un ruina cu hopi potencial un banda y cuminsa un Wares... i Eli = ced INA “Luo 
capitulo nobo como un edificio restaura den un hoya cu un rta sn i 
historia rico y un ‘ciudadano’ digno di nos centro di ciudad. 

TA TRAHANDO RIBA DIFERENTE ASPECTO 
DI PEN 2023 Y E RECOMENDACIONNAN DI 
DOORLICHTING RAPPORT 


Minister di Enseñansa y Deporte 
Endy Croes a dialoga tocante 
PEN 2023 y e rumbo digital cu nos 
mester bay. Minister Endy Croes 
a indica cu e ta opta pa “hybrid”, 
cual ta un combinacion di les digital 
y les klassikaal. Di e forma aki e 
alumnonan no ta perde contacto di 
e parti social. Tin diferente scol cu ta 
uzando licentie caba na Aruba y ora 
bo uza licentie mester di laptop, etc. 
Na Aruba no tin un estudio avansa 
riba e tereno di tecnologia ainda. 
Ademas cu e ta estudio hopi costoso, 
mester evalua si por haci esaki na 
un pais asina chikito. Door di escala 
asina chikito, no lo por prepara un 
klas tur aña y despues no tin trabou 
pa tur. 


Minister Endy Croes a dialoga 
tocante e 13 recomendacionnan di 
e Doorlichting van het Arubaanse 
Onderwijsbestel. A bin cinco (5) inspector di Hulanda cu a haci 
un investigacion amplio den enseñansa hunto cu e inspectornan 
di Aruba. Ta trahando riba diferente recomendacion entre otro, 
recomendacion 11 cu ta modernisacion di e leynan. Proyecto di 
modernisacion di leynan di enseñansa ta encera pa modernisa 
e leynan di scol preparatorio, scol basico y scol secundario. 
Pero tambe ta encera pa traha e leynan nobo pa enseñansa 
profesional (Beroeps Onderwijs), enseñansa superior (Hoger 
Onderwijs) enseñansa special (Speciaal Onderwijs) y 
Landsverordening Onderwijstoezicht (LOT). 


Aña pasa a cuminsa traha e Landsverordering pa Inspeccion 
di Enseñansa, cual ta e ley di LOT. A presenta ley di LOT caba 
na Directie Wetgeving en Juridische Zaken (DWJZ) y pronto 


> a 


lo trat'e den Parlamento di Aruba. E siguiente cu ta trahando 
riba dje ta e ley di Beroeps Onderwijs y ta spera cu den e 
luna di october proximo por presenta esaki den Parlamento 
di Aruba. Ademas di esaki, di acuerdo cu recomendacion 
1 di Doorlichtingsrapport, a inventarisa y a traha hopi di 
cerca cu Tijdelijke Werk Organisatie (TWO) y Ministerie van 
Binnenlandse Zaken en Koninkrijksrelaties (BZK) di Hulanda. 
A traha un Plan van Aanpak cu ta aproba desde october 2023 
door di Hulanda. Hulanda a aproba 1.7 miyon florin pa realisa 
e Proyecto di Data, unda cu 85 scol di Aruba lo bay den un solo 
sistema, esta esta 'Open Emis' na Departamento di Enseñansa 
Aruba. Pues ta trahando riba diferente trabou riba tereno di 
enseñansa. Minister Endy Croes a indica cu e trabounan riba 
tereno di enseñansa no ta trabounan cu ta mira resultado di 
inmediato, pero cu si ta den proceso. MN 

MINISTER ENDY CROES TA FELICITA RICARDO'S 
RESTAURANT CU APERTURA DI NAN DI DOS 
LOCALIDAD SITUA DEN ORANGE PLAZA MALL 

Recientemente, den un esfera festivo Ricardo's Restaurant € 
Bar Aruba a celebra nan dies (10) aniversario cu apertura di 
nan localidad nobo situa den Orange Plaza Mall. 


E celebracion a conta cu presencia di Minister Endy Croes 
acompaña pa su kerida esposa Dilailah Croes — Odor, Prome 
Minister di Aruba Evelyn Wever — Croes y Minister Xiomara 
Maduro. Memey di famia, amistad y demas invitadonan 
special, propietarionan Sra. Anky y Sr. Harold Chirino a haci 
e gran apertura, unda cu Sra. Anky a corta e cinta y asina e 
restaurant a keda oficialmente habri. 


Ricardo's Restaurant ta ofrece nos local- y turistanan platonan Restaurant pa kere y inverti den economia di nos pais. Alabes 
delicioso y ta habri pa desayuno, almuerso y cena. Pa conclui, ta felicita staf y personal cu apertura di dos restaurant y ta 
Minister Endy Croes ta felicita e propietario di Ricardo's desea nan hopi exito. Pabien! MN 

Minister Endy Croes: 

Diabierna ultimo, a tuma luga Conferencia di Prensa di Gobierno 
di Aruba y “Meet & Greet” cu invitado special Sr. Kurt Johnson 
den e sala di Double Down Grill Restaurant na Eagle Resort. 
Durante e conferencia di prensa, Minister di Ensefiansa y 
Deporte Endy Croes hunto cu Sr. Joy Werleman di Arubaanse 
Bond van Motorsport (ABM) y Sr. Kurt Johnson a informa Pueblo 
di Aruba tocante e desaroyonan di renobacion di e pista di Palo 
Marga. Sr. Kurt Johnson di e compania profesional di Merca 
Total Venue Concepts (TVC) ta un experto den e preparacion 
di pista di drag race na Merca y rond di mundo. 


A uza un mix special pa e pista, esta “race quality asphalt”. 
Pa prome biaha den historia, Aruba tin e “layer” di asfalt aki. 
Ademas di TVC, DOW, AWM y C2 tambe a forma parti di e 
proyecto e renobacion di e pista di Palo Marga. Sr. Kurt a 
indica cu e pista di Palo Marga lo ta acredita pa e standardnan 
internacional pa minimo un decada. A aloca alrededor di 2 
miyon florin pa e renobacion di e pista di Palo Marga den su 
totalidad. Aki na Aruba nos no tabatin tur ekipo necesario pa 
renobacion di e pista, sinembargo a ricibi un oferta adicional 
pa complimenta e proyecto aki a traves di e contactonan di Sr. 
Kurt Johnson. 


A importa algun ekipo specialisa cu no tin na Aruba pa por a 
realisa e proyecto aki y a trece un team di experto di Merca 
pa eherce algun trabou specialisa. Sr. Joy Werlemen a gradici 
Lotto pa Deporte, Gobierno di Aruba, Minister di Deporte Endy 
Croes y su team cu ta kere den e coredonan y a traha duro 
pa realisa e proyecto aki. Sr. Kurt Johnson, kende a traha riba 
diferente pista di drag race mundialmente y a traha cu gobierno 
di diferente pais, a indica cu Minister di Deporte Endy Croes y 
Sr. Joy Werleman a haci un gran trabou pa realisa e proyecto 
di e renobacion e pista. Finalmente, e mandatario di Deporte 
a gradici tur cu a traha cu alma y cuerpo den e renobacion di 
e pista di Palo Marga y ta haci peticion pa hunto nos cuid’e y 
manten’e den bon condicion. “Masha pabien na tur coredo cu 
e logro aki. Cu deseo, disciplina, dedicacion y determinacion ta 
logra”, e mandatario di Deporte ta conclui. EEEE 

Minister Glenbert Croes a anuncia cu: 


EXPLORACION DI GAS TA BAY BIRA REALIDAD 

Dialuna ultimo e mandatario di Energia a haci dos anuncio 


Pa Aruba esaki ta representa un desaroyo significativo pa 
e transicion pa energia limpi y economico, locual lo reduci 
e costonan di produccion di energia y awa beneficiando 
futuro generacionnan. 


Minister Croes a expresa cu e posibilidad di Aruba tin 
su propio yacimento di gas como fuente di energia ta un 
soño cu a nace den añanan 80 y cu awor por bira realidad. 
Despues cu e exploracion di Repsol no tabatin exito, 
Aruba toch a keda mantene e speransa di tin su mesun 
gas. Contando cu Armstrong su trayectoria exitoso den 
exploracion di gas cu casonan di exito manera esun di 
Alaska y Venezuela, e mandatario ta convenci cu e biaha 
aki si ta bai logra e obhetivo. 


“E ta yena nos cu un speransa factible, un speransa 
tangible, un speransa berdadero cu e biaha aki si ta bay 
haña gas na Aruba”. 


Tambe, Minister Glenbert Croes a probecha e rueda di 
prensa pa informa cu diaranson di e siman aki, e compania 


sumamente importante pa Pais Aruba y nos Pueblo, ambos MPR hunto cu Utilities Aruba, lo duna un conferencia di prensa 

noticia cu ta logronan grandi cu lo tin su beneficio pa nos pa informa e resultado di e evaluacion y investigacion cu nan 

pueblo y nos futuro generacionnan. a haci na ELMAR y e solucion cu mester tuma pa drecha e 
problema cu coriente. MN 


Ademas dia anuncia e licencia otorga na Aruba door 
di Department of Treasury di Gobierno Mericano 
pa por busca petroleo di origen Venezolano, e di 
dos bon noticia ta cu diabierna ultimo Conseho di 
Minister unanimamente a aproba exploracion di 
gas den awanan teritorial di Aruba. 


Armstrong Oil 8 Gas Inc. di Merca ta esun cu 


+ 


despues di a haci su sondeo den Caribe, finalmente ARMSTRONG COMPANIA ARUBANO DI PETROLEO 


a acerca Aruba pasobra den nan estudio preliminar 
nan a mira e awanan teritorial di Aruba cu un 
potencial grandi. Despues di investigacionnan mas 
dirigi, a logra identifica posibel posnan di gas den 
e lama di Aruba. 


Oil E Gas, Inc. 


Diamars 28 Mei 2024 


Minister Glenbert Croes na Minister President Evelyn Wever-Croes: 


"DANKI MINISTER PRESIDENT EVELYN WEVER- 
CROES PA HACI LO CORECTO PA NOS PAIS, NOS 
PUEBLO, Y FUTURO GENERACIONNAN" 


P~ 
"Nos ta liber, ora nos ta convenci, cu e bon cu nos a haci, no 
ta keda destrui", ta palabranan di nos libertador Betico Croes, 
cu Minister Glenbert Croes a dedica na Prome Minister di 


Aruba relaciona cu e acuerdo cu Gobierno di Aruba a cera cu 
Gobierno di Hulanda. 


Minister Croes a splica cu su persona, como minister, 
ciudadano di pais Aruba, y tata di 2 yiu muhe, si ta gradici 
Prome Minister pa a logra yega na e acuerdo aki, mirando 
cu esaki lo bay sigura cu loke nos bieunan a logra, y futuro di 
henter e pueblo di Aruba, lo no por wordo destrui. E acuerdo 
aki tin un comienso y un final y ta pa sigura, cu den futuro, 
no bin un gobierno di gobernantenan loco, ladron y corupto 


a drenta gobernacion, y a hereda e desgracia 
financiero laga atras door di e gobierno di Mike Eman, 
y e desafionan di e crisis social. Despues na 2019, 
gobierno a hay’e confronta cu e crisis di covid, cu 
a pone mundo completo na rudia. A pesar di tur e 
retonan aki, Gabinete Wever-Croes consistiendo di 
ministernan serio y responsabel, a tuma e reto pa 
traha na rescata pais Aruba. 


"Mi kier bisa Prome Minister: Bo a haci lo corecto pa 
nos pais, pa nos pueblo, pa e futuro di tur nos yiunan, 
y pa tur nieto y bisanietonan. Bo a salba nan futuro 
cu e acuerdo aki. Aruba ta bayendo den prosperidad 
economico, den un maneho financiero responsabel, 
pagando tur debe, cu e oportunidad pa por haci 
inversionnan den futuro, danki na bo lidersago. P’esey 
awe mi ta gradici bo pa salba destino di nos pais.” 


Tambe mi kier gradici nos Minister di Finansas Xiomara 
Maduro, Minister Ursell Arends, Minister Geoffrey Wever y 
tur otro minister cu ta forma parti di Conseho di Minister, pa 
sostene un decision cu ta sigura cu Aruba hamas lo wordo 
poni den un posicion asina vulnerabel mas door di actonan di 
su propio gobiernonan. 


"Nos ta liber, ora nos ta convenci cu e bon cu nos a haci, no 
ta keda destrui". Cu e acuerdo aki, Prome Minister ta sigura 
cu e legado di nos bieunan y e futuro di nos yiunan hamas por 
wordo destrui" Minister Croes a expresa. MN 


pa destrui tur locual cu nos bieunan 
a construi, y tur loke nos futuro 
generacionnan tin derecho riba dje. 


Tambe e mandatario a indica cu 
e normanan cu tin, ta normanan 
cu e gobierno actual di Gabinete 
Wever-Croes, a bin ta cumpliendo 


"Nos ta liber 


cu nan caba. Gobierno a hiba un 
maneho financiero responsabel, 
reduciendo e debe, sigurando asina 
cu niun futuro gobierno bin destrui 
y desgracia e miho provenir di nos 
pueblo y di e generacionnan cu ta 
bin. 


Na 2017, Gabinete Wever-Croes 


ora nos ta convenci 
cu e bon cu nos a ha: 
no ta keda destrui" # Y 

G. F. Betico 


2024 


ANA DI STABILIDAD Y PROSPERIDAD 


Gabinete Wever-Croes 


Arte di Muraya ta un expresion di creatividad sin limite cu 
ta transforma murayanan di San Nicolas den un galeria 
bibo cu ta conta historia, transmit emocion y tambe ta 
stimula e orguyo di un comunidad. 


